b'\n_START_ARTICLE_\nBufuka\n_START_PARAGRAPH_\nBufuka je vas na vzhodni obali jezera Bunyonyi, v podokro\xc5\xbeju Kitumba, sedem kilometrov od mesta Kabale v jugozahodni Ugandi. V vasi, ki ima pod svojo pristojnostjo tri otoke, \xc5\xbeivi 350 ljudi._NEWLINE_Bufuko je hudo prizadel AIDS, za kar je najbolj odgovoren uradnik na Ugandski \xc5\xbeeleznici, ki je mo\xc5\xa1ke iz Bufuke odpeljal v glavno mesto Kampalo na delo, domov pa so pri\xc5\xa1li oku\xc5\xbeeni s to smrtonosno boleznijo. Danes v vasi ve\xc4\x8dinoma \xc5\xbeivijo starej\xc5\xa1e \xc5\xbeenske in sirote._NEWLINE_Ker je Bufuka vas na jezeru, ki je najbli\xc5\xbeja mestu, se je tukaj prvi hotel, ki je danes v ru\xc5\xa1evinah, pojavil \xc5\xbee v 60. letih. Na podro\xc4\x8dju Bufuke je trenutno pet turisti\xc4\x8dnih kompleksov. Trgovsko sredi\xc5\xa1\xc4\x8de Rutindo pa dvakrat tedensko gosti lokalni trg._NEWLINE_Glavni del vasi le\xc5\xbei na polotoku, na vrhu katerega stoji protestantska cerkev. Osnovna \xc5\xa1ola Bufuka je kot podru\xc5\xbenica cerkve svoja vrata odprla leta 1938.'